b'\n_START_ARTICLE_\nSorgschrofen\n_START_SECTION_\nHistorie\n_START_PARAGRAPH_\nGr\xc3\xa6nsen mellem denne del af Bayern og Tyrol blev defineret af gr\xc3\xa6nsetraktaten fra 1844, som blev sat i kraft i 1850; "Grenzberichtigungsvertrag vom 30. J\xc3\xa4nner 1844, mit dem Erg\xc3\xa4nzungsvertrag vom 16. Dezember 1850". Traktaten erkl\xc3\xa6rer, at gr\xc3\xa6nserne m\xc3\xb8des ved gr\xc3\xa6nsesten 110, som st\xc3\xa5r p\xc3\xa5 toppen af bjerget.\n_START_SECTION_\nBestigning\n_START_PARAGRAPH_\nSorgschrofen er et popul\xc3\xa6rt bjerg for bjergvandrere. En vandrer kan bestige bjerget p\xc3\xa5 to m\xc3\xa5der: Direkte til toppen fra Jungholz eller fra Unterjoch og over Zinken, som er placeret p\xc3\xa5 gr\xc3\xa6nsen 265\xc2\xa0m sydvest for hovedtinden.\n_START_SECTION_\nFra Jungholz\n_START_PARAGRAPH_\nFra Jungholz kan du enten tage en skilift for at sl\xc3\xa5 genvej eller vandre op af en sti til \xc3\x84lpele Hytte og derfra klatre til toppen af bjerget.\n_START_SECTION_\nFra Unterjoch\n_START_PARAGRAPH_\nVed start parkeringspladsen i Unterjoch g\xc3\xa5r du forbi kirken og \xc3\xb8st til Zehrerh\xc3\xb6fe p\xc3\xa5 en vej, hvor asfalteringen pludselig stopper. En retvinklet sti leder dig til hovedstien til toppen. Derfra f\xc3\xb8lger du stien op af skr\xc3\xa6nten. Det bliver meget stejlere, og nogle steder er sikrede med st\xc3\xa5lwire. P\xc3\xa5 et tidspunkt skal du mase dig igennem en spr\xc3\xa6kke. Efter du har n\xc3\xa5et Zinken, skal du krydse bjergryggen for at n\xc3\xa5 bjergtinden. Vejen over bjergryggen er kun egnet til erfarne vandrere, som er absolut tr\xc3\xa6dsikre, fordi selvom vejen er delvist sikret, er den ofte meget \xc3\xa5ben. Stien kan v\xc3\xa6re delvist d\xc3\xa6kket af is og sne indtil det sene for\xc3\xa5r. F\xc3\xb8r det er en bestigning - selv for eksperter - ikke anbefalet.'